text: Trafikdræbt på østjyske motorvej
  06 maj 2013 kl. 05.40
  38-årig mand mistede livet, da han blev slynget ud af sin bil i en soloulykke på den østjyske motorvej ved Taulov.
  En 38-årig mand fra Nordjylland mistede tidligt mandag morgen livet i en soloulykke på motorvejen ved Fredericia.
  Ulykken fandt sted i omkring kl. 04.20. Bilisten kørte i retning mod Fyn, da han kort efter motorvejssammenfletningen med den sønderjyske motorvej ved Taulov mistede han herredømmet over bilen.
  Bilen endte i rabatten, hvor den rullede rundt. Den 38-årige mand blev slynget ud af bilen og dræbt på stedet, fortæller vagthavende ved Sydøstjyllands Politi til TV SYD.
  Politiet har endnu ikke fastlagt årsagen til ulykken.
  En bilinspektør har mandag morgen undersøgt skaderne på bilen for at kunne vurdere dens fart på ulykkestidspunktet, men uden at det foreløbig har kunnet forklare ulykken.
  Den dræbte mands familie er underrettet om ulykken.
  